b'\n_START_ARTICLE_\nSotilaskotiliitto\n_START_PARAGRAPH_\nSotilaskotij\xc3\xa4rjest\xc3\xb6 on Suomen vanhin, vuodesta 1918 yht\xc3\xa4jaksoisesti toiminut, vapaaehtoisuuteen perustuva maanpuolustusj\xc3\xa4rjest\xc3\xb6. Sotilaskotiliitto - Soldathemsf\xc3\xb6rbundet r.y toimii kattoj\xc3\xa4rjest\xc3\xb6n\xc3\xa4 sotilaskotiyhdistyksille, joita on yhteens\xc3\xa4 37._NEWLINE_Sotilaskotity\xc3\xb6t\xc3\xa4 tehd\xc3\xa4\xc3\xa4n 37 yhdistyksen ja noin 5000 j\xc3\xa4senen voimin varuskunnissa, leirisotilaskodeissa, maastossa, rajoilla ja rannikoilla huimat 200.000 tuntia vuodessa suomalaisten varusmiesten hyv\xc3\xa4ksi! _NEWLINE_Vuonna 1921 perustetun liiton ensimm\xc3\xa4isen\xc3\xa4 puheenjohtajana toimi Katri Bergholm. Liiton puheenjohtaja on Kirsi Patrikainen ja toiminnanjohtaja on Satu Mustalahti._NEWLINE_Liitto julkaisee Sotilaskoti-lehte\xc3\xa4, se on sotilaskotij\xc3\xa4rjest\xc3\xb6n j\xc3\xa4senille ja yhteisty\xc3\xb6kumppaneille suunnattu julkaisu. Lehti on ilmestynyt yht\xc3\xa4jaksoisesti yli 50 vuotta. Sen kautta liitto tavoittaa jokaisen sotilaskotij\xc3\xa4senen. Sotilaskoti-lehden sis\xc3\xa4ll\xc3\xb6n tuottaa j\xc3\xa4rjest\xc3\xb6n j\xc3\xa4senet ja yhteisty\xc3\xb6kumppanit. Jokaisella sotilaskotiyhdistyksell\xc3\xa4 on oma kirjoitusvuoro.\n_START_SECTION_\nVapaaehtoisuus\n_START_PARAGRAPH_\nVapaaehtoisuus on suomalaisen sotilaskotity\xc3\xb6n omaleimaisin piirre. J\xc3\xa4rjest\xc3\xb6\xc3\xb6n liityt\xc3\xa4\xc3\xa4n ja siin\xc3\xa4 toimitaan vapaaehtoisesti. Liitytt\xc3\xa4ess\xc3\xa4 sitoudutaan tekem\xc3\xa4\xc3\xa4n ty\xc3\xb6t\xc3\xa4 varusmiehen hyv\xc3\xa4ksi.\n_START_SECTION_\nYhteis\xc3\xb6llisyys\n_START_PARAGRAPH_\nSotilaskotij\xc3\xa4rjest\xc3\xb6ss\xc3\xa4 yhteis\xc3\xb6llisyys on yhdistysten ja sisarten verkottumista ja vuorovaikutusta varusmiehen ja kertausharjoituksessa olevan reservil\xc3\xa4isen vapaa-ajan viihtyvyyden tukemiseksi._NEWLINE_Yhteis\xc3\xb6llisyys on my\xc3\xb6s voimavara, joka vahvistaa yhteis\xc3\xb6n j\xc3\xa4seni\xc3\xa4.\n_START_SECTION_\nOsaaminen ja itsens\xc3\xa4 kehitt\xc3\xa4minen\n_START_PARAGRAPH_\nJokainen sisar antaa omat taitonsa j\xc3\xa4rjest\xc3\xb6n k\xc3\xa4ytt\xc3\xb6\xc3\xb6n, sek\xc3\xa4 kehitt\xc3\xa4\xc3\xa4 sotilaskotitoimintaa eteenp\xc3\xa4in. Samalla j\xc3\xa4rjest\xc3\xb6mme tarjoaa j\xc3\xa4senilleen mahdollisuuden osallistua j\xc3\xa4rjest\xc3\xb6mme toimintaan ja kehitt\xc3\xa4\xc3\xa4 itse\xc3\xa4\xc3\xa4n.\n_START_SECTION_\nLuotettavuus\n_START_PARAGRAPH_\nToteutamme sen mit\xc3\xa4 olemme luvanneet niin yksitt\xc3\xa4isen\xc3\xa4 sisarena, yhdistysten v\xc3\xa4lisen\xc3\xa4 yhteisty\xc3\xb6n\xc3\xa4 kuin j\xc3\xa4rjest\xc3\xb6n\xc3\xa4kin.\n_START_SECTION_\nIloisuus ja palvelualttius\n_START_PARAGRAPH_\nIloisuus ja palvelualttius tarkoittaa sit\xc3\xa4, ett\xc3\xa4 sotilaskodista j\xc3\xa4\xc3\xa4 my\xc3\xb6nteinen kuva ja hyv\xc3\xa4 mieli varusmiehille ja yhteisty\xc3\xb6kumppanille. Se tarkoittaa my\xc3\xb6s my\xc3\xb6nteist\xc3\xa4 suhtautumista toisiimme ja toimintaamme.\n_START_SECTION_\nNimikkovirsi ja \xe2\x80\x93marssi\n_START_PARAGRAPH_\nSotilaskotij\xc3\xa4rjest\xc3\xb6ll\xc3\xa4 on nimikkovirsi ja \xe2\x80\x93marssi. Nimikkovirsi on Ilkka Kuusiston s\xc3\xa4velt\xc3\xa4m\xc3\xa4 ja Pia Perki\xc3\xb6n sanoittama virsikirjan (1987) numero 125 Kosketa minua henki._NEWLINE_Nimikkomarssi on Fredrik Paciuksen s\xc3\xa4velt\xc3\xa4m\xc3\xa4 \xe2\x80\x9dSotilaspoika\xe2\x80\x9d, joka juhlatilaisuuksissa kuunnellaan seisten ja konserteissa istuen.'